אינדוקטרינציה

אִינְדּוֹקְטְרִינַצְיָה או הֶחְדר מִשְנָה היא תהליך של הנחלת דעות, עמדות, רעיונות, אמונות או השקפת עולם, לאדם או אנשים, בנוגע לאידאולוגיה, לעיתים קרובות תוך הימנעות מחשיבה ביקורתית .Funk and Wagnalls: "To instruct in doctrines; esp., to teach partisan or sectarian dogmas"; I.A. Snook, ed. 1972. Concepts of Indoctrination (London: Routledge and Kegan Paul).

אינדוקטרינציה שונה מחינוך בכך שהמשתמשים בה אינם מצפים מהתלמידים לשאול שאלות או לבחון בצורה ביקורתית את מה שלמדו.

המונח יכול להתייחס לתהליך כללי של סוציאליזציה אך בדרך כלל הוא מרמז על צורות של שטיפת מוח או צורות לא נעימות של סוציאליזציה.

אינדוקטרינציה שונה משטיפת מוח בכך שהיא מתרחשת תוך תהליך הדרגתי ומתמשך של העברת ערכים ואמונות תוך הפחתת החשיבה הביקורתית, אך היא אינה נעשה באמצעים אגרסיביים. לעומת זאת שטיפת מוח יכולה להוביל לשינוי מהיר וקיצוני של תפיסות האדם באמצעות לחצים פסיכולוגיים קיצוניים, שמטרתם לשבור את יכולת החשיבה העצמאית של האדם ולהטמיע בו מערך אמונות חד-צדדי.

הגבול המדויק בין חינוך לאינדוקטרינציה שנוי במחלוקת. המושג התייחס במקור לחינוך, אך לאחר מלחמת העולם הראשונה, המושג קיבל משמעות מזלזלת הדומה לשטיפת מוח או לתעמולה (פופולרית בקרב אנשי כת המאמינים שכדור הארץ שטוח).Douglas Harper, "indoctrinate (v.)", Online Etymology Dictionary, accessed April 20, 2019. יש המבדילים בין אינדוקטרינציה לחינוך בכך שמהאדם שעבר אינדוקרינציה מצופה לא להטיל ספק או לבחון בחשיבה ביקורתית את הדוקטרינה שלמד.Wilson, J., 1964. "Education and indoctrination", in T.H.B. Hollins, ed. Aims in Education: the philosophic approach (Manchester University Press). המילה משמשת פעמים רבות ככינוי גנאי בידי מתנגדי הדוקטרינה, במיוחד בהקשר של דעות פוליטיות או תפיסות דתיות.

 שימושים למונח 
למונח "אינדוקטרינציה" יש מספר שימושים:
 אינדוקטרינציה דתית – הנחלת רעיונות דתיים או מיסטיים לאנשים במטרה לצרף אותם כמאמינים של דת או של כת.
 אינדוקטרינציה של המדינה – תהליך של סוציאליזציה לאזרחים "אידיאליים", תוך שימוש במערכות החינוך, התרבות והתקשורת. אינדוקטרינציה מתרחשת במערכות ממשל דמוקרטיות וסמכותניות כאחד.
 אינדוקטרינציה צבאית – הכנה פסיכולוגית של חיילים לתפקידם במסגרת האימונים שלהם.
 בתחום אבטחת מערכות מידע – אינדוקטרינציה היא התדריך הראשוני וההנחיות הניתנים לאדם לפני שחושפים אותו למידע מסווג.

ראו גם
 מיון עובדים
 מניפולציה רגשית
 שטיפת מוח
 תירבות (חברה)
 דוקטרינה
 פרדיגמה
 תעמולה
 דוגמה

קישורים חיצוניים

הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חיברות